Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 AN LI BI A₂ DIŠ DAR LUGAL SAG IL₂ NUN BARA₂ GA 
 GAN |U.GUD| GIŠ GUL SAR NAM LUGAL LA 
 AN UD DIM₂ DU ŠE IR ZI KALAM@g MA 
 NAM NUN EŠ₂ MAH ME GAL LA <unk> 
 UB DA 4(DIŠ) KALAM@g KI GAR RA 
 ŠE GA AN EN KID LAL AN |SAL.TUG₂| KID LI KI |NINDA₂×NE| 
 DUN ZI IGI DAR BARA₂ GA DU MA 
 |GA₂×(ME.EN)| DUN₃@g@g ZI SAG ME TE IG 
 |U.EN×GAN₂@t| ŠU DUH SAG MI GA |U.GUD| 
 NUN AN LI BI A₂ DIŠ DAR TUR AN EN KID LAL |PA.LU| IGI IG TUK 
 KALAM@g |DU.DU| |DU.DU| E |GIŠ.MI| HI GA UD <unk> E NI₂ DUB₂ BU 
 EN |GIR₃×(A.IGI)| MAH AN NI KI |NINDA₂×NE| 
 |IGI.DUB| TI ZU UM |GA₂×AN| AN |SAL.TUG₂| KID LAL 
 AN LI BI A₂ DIŠ DAR A₂ NUN HU MU TE IG 
 KA |TA×HI| DIM₂ HI MU KA GI |U.GUD| 
 ŠA₃ GI DU A DAM AN MUŠ₃ 
 AN EN KI KID |GIŠ.TUG₂.PI| |GA₂×AN| SAG E |U.U.U| |PA.HUB₂.DU| GA 
 AN |ŠE.NAGA| SAL |U.GUD| LA DAR A 
 SAL ZI DUB SAR |SAL.TUG₂| GAR NAM ZU 
 SI ZU IM MA SI BA NI IN DI 
 ŠA₃ DUB BA KA GU SUM MI NI IN ŠA₆ ŠA₆ 
 GI DUB BA KU₃ GI KA ŠU MU NI IN DAR 
 GI DIŠ GAR EŠ₂ GAN₂ ZA KUR 
 GIŠ |LAGAB×A| LUM LI UM IGI IG SUM MU AN |ŠE.NAGA| KID ŠU |GA₂×AN| MA RA AN KA 
 AN LI BI A₂ DIŠ DAR TUR AN EN KID LAL ME EN 
 GAR ZI GAR GI NA PA NE E |UD.DU| 
 EN ŠA₆ ZU AN ZAG EŠ₂ NA |U.TUG₂| 
 AN LI BI A₂ DIŠ DAR LUGAL TUG₂ GAL GAL LA AD GI₄ GI₄ 
 KA MA NU SAG@g |IGI.DIB| GAL ZU KA AŠ BAR KALAM@g E SI DI 
 |GIŠ.TUG₂.PI| |GA₂×AN| GAR NAM GAL LI |U.U.U| ZU 
 DI KUR KUR RA KID SI DI DI E NE 
 KA ŠA₃ GA IG LA LUL ZI BI MU E ZU 
 AN LI BI A₂ DIŠ DAR LU₂ |NE.RU| RA |URU×GU| UŠ MU E TA AB |UD.DU| NE EN 
 KA |NUN&NUN| DA KA GIR₃ KIN KA LU₂ ZI ZI I MU E ZU 
 NAM TAG DUGUD KA |KI.KAL×BAD| |HI×BAD| LU₂ TIL LI MU NI IN ZU 
 A₂ TUK SA |GUM×ŠE| NU MU KALAM@g IGI AK E 
 KAL GA SI GA |LU₂×GAN₂@t| EŠ₂ NU MU KALAM@g AK E 
 GAR SI DI KI EN GI KI URI A MU NI GAR 
 SU KALAM@g MA MU HI 
 AN LI BI A₂ DIŠ DAR LUGAL NI SI IN KI NA LUGAL KI EN GI KI URI ME EN 
 |EN.KID| KI EŠ₂ DUB SAR RI ME EN 
 E₂ KUR RI E₂ AN EN KID LAL EŠ₂ AN LI BI A₂ DIŠ DAR SAG UŠ BI ZA E ME EN 
 AN EN KID AN |SAL.TUG₂| KID RA KI |NINDA₂×NE| ŠA₃ BA ME EN 
 UR SAG AN |SAL.TUG₂| IB |PA.DU@s| KAL GA ZU UM 
 AN |PA.TUG₂| LUH MAH A₂ |MU&MU| KA MA ZU UM 
 ME |ŠU₂.AN.HI×GAD| KI EŠ₂ AN |SAL.TUG₂| TU RI ZI NE |U.U.U| |IGI.RU| DA ME EN 
 |ŠEŠ.AB@g| KI EŠ₂ IG LA DUN GIŠ TUK AN |EN.ZU| NA ME EN 
 AN EN KI KID NUN KI TA DUN₃@g@g ZI SUM MA ME EN 
 KI AB@g KI GA KU₃ AN MUŠ₃ RA AN LI BI A₂ DIŠ DAR HI LI ŠA₃ GA NA ME EN 
 AN |SAL.TUG₂| NI SI IN NA KID NI SI IN KI NA BARA₂ MAH ZU MI NI IN RI 
 I LU ŠA₃ GA MU BAL ŠA₆ GA 
 NUN E NUN EN |SI.A| GAL MAH BI 
 AD DA ZU AN IŠ ME AN DA GAN LUGAL KALAM@g MA KID 
 GIŠ GU ZA NA DU@g BI MU RA AN GI EN 
 KA KA GA AN AN EN KID LAL TA 
 NE NIM KUR KUR RA SI A MU NI IN GAR MU E NI GAR 
 AN LI BI A₂ DIŠ DAR TUR AN EN KID LAL ME EN 
 GAR GI NA ZU KA KA MI NI IN IG 
 ZAG SAL ZU E₂ DUB BA A KA IM MU E NI KA KA IM E NAM TAK₄ TAK₄ 
 DUB SAR RI A LI GAN IM IGI AK E GAL LI |U.U.U| GAN I I 
 UB ZU E₂ DUB BA A KA MUŠ₃ NAM BA AN DU MU 
 |PA.LU| GU₂ TUK DUN TUR AN EN KID LAL 
 AN LI BI A₂ DIŠ DAR ZAG SAL

Provide the transliteration.

<SURFACE>
{d}li-pi₂-it-eš₄-tar₂ lugal saŋ il₂ nun barag-ga
he₂-du₇ {ŋiš}isimu₂{sar} nam-lugal-la
{d}utu-gin₇ du še-er-zid kalam-ma
nam-nun-še₃ mah me gal-la <unk>
ub-da 4(diš) uŋ₃ ki ŋar-ra
še-ga {d}en-lil₂-la₂ {d}nin-lil₂-le ki aŋ₂
šul zid igi gun₃ barag-ga tum₂-ma
men aga zid saŋ me-te-ŋal₂
šibir šu du₈ saŋ gig₂-ga du₇
nun {d}li-pi₂-it-eš₄-tar₂ dumu {d}en-lil₂-la₂ sipad igi-ŋal₂-tuku
uŋ₃ lah₅-lah₅-e ŋissu dug₃-ga ud <unk> e ni₂ dub₂-bu
en alim mah an-ne₂ ki aŋ₂
ŋiškim-til₃-zu-um ama {d}nin-lil₂-la₂
{d}li-pi₂-it-eš₄-tar₂ a₂ nun hu-mu-te-ŋal₂
ka lal₃-gin₇ dug₃ mu ka-ge du₇
šag₄-ge de₆-a dam {d}inana
{d}en-ki-ke₄ ŋeštug₂ daŋal saŋ-e-eš rig₇-ga
{d}nisaba munus ul-la gun₃-a
munus zid dub-sar nin niŋ₂-nam zu
si-zu im-ma si ba-ni-in-sa₂
šag₄ dub-ba-ka gu-šum₂ mi-ni-in-sag₉-sag₉
gi-dub-ba kug-sig₁₇-ka šu mu-ni-in-gun₃
gi-1(diš)-nindan eš₂-gana₂ za-gin₃
ŋiš-as₄-lum le-um igi-ŋal₂ šum₂-mu {d}nisaba-ke₄ šu daŋal ma-ra-an-dug₄
{d}li-pi₂-it-eš₄-tar₂ dumu {d}en-lil₂-la₂-me-en
niŋ₂-zid niŋ₂-gen₆-na pa bi₂-e-e₃
en sag₉-zu an-zag-še₃ na-dul
{d}li-pi₂-it-eš₄-tar₂ lugal umuš gal-gal-la ad gi₄-gi₄
inim-ma nu-kuš₂-u₃ gal-zu ka-aš bar uŋ₃-e si sa₂
ŋeštug₂ daŋal niŋ₂-nam gal-le-eš zu
di kur-kur-ra-ke₄ si sa₂-sa₂-e-de₃
inim šag₄-ga ŋal₂-la lul zid-bi mu-e-zu
{d}li-pi₂-it-eš₄-tar₂ lu₂-erim₂-ra guru₅-uš mu-e-ta-ab-ed₂-de₃-en
ka šer₇-da-ka ŋiri₃ saga₁₁ dug₄ lu₂ zi-zi-i mu-e-zu
nam-tag dugud ka garaš₂-kam lu₂ til-le mu-ni-in-zu
a₂-tuku sa gaz nu-mu-un-ši-ak-e
kalag-ga sig₉-ga še₂₉-eš₂ nu-mu-un-ak-e
niŋ₂-si-sa₂ ki-en-gi ki-uri-a mu-ni-ŋar
su kalam-ma mu-dug₃
{d}li-pi₂-it-eš₄-tar₂ lugal i₃-si-in{ki}na lugal ki-en-gi ki-uri-me-en
nibru{ki}še₃ dub sar-re-me-en
e₂-kur-re e₂ {d}en-lil₂-la₂-še₃ {d}li-pi₂-it-eš₄-tar₂ saŋ us₂-bi za-e-me-en
{d}en-lil₂ {d}nin-lil₂-ra ki aŋ₂ šag₄-ba-me-en
ur-saŋ {d}nin-urta maškim kalag-ga-zu-um
{d}nuska sukkal-mah a₂-tah inim-ma-zu-um
išib keš₃{ki}še₃ {d}nin-tur₅-re zid-de₃-eš pad₃-da-me-en
urim₂{ki}še₃ ŋal₂-la šul ŋiš tuku {d}suen-na-me-en
{d}en-ki-ke₄ eridug{ki}ta aga zid šum₂-ma-me-en
ki unug{ki}ga kug {d}inana-ra {d}li-pi₂-it-eš₄-tar₂ hi-li šag₄-ga-na-me-en
{d}nin-i₃-si-in-na-ke₄ i₃-si-in{ki}na barag mah-zu mi-ni-in-ri
i-lu šag₄-ga mu bal sag₉-ga
nun-e nun uru₁₆ dirig gal mah-bi
ad-da-zu {d}iš-me{d}da-gan lugal kalam-ma-ke₄
{ŋiš}gu-za-na suhuš-bi mu-ra-an-ge-en
inim dug₄-ga an {d}en-lil₂-la₂-ta
du₁₇ nim kur-kur-ra si-a mu-ni-in-ŋar mu-e-ni-ŋar
{d}li-pi₂-it-eš₄-tar₂ dumu {d}en-lil₂-la₂-me-en
niŋ₂-gen₆-na-zu ka-ga₁₄ mi-ni-in-ŋal₂
za₃-mi₂-zu e₂-dub-ba-a-ka im mu-e-ni-dug₄-dug₄ im-e nam-da₁₃-da₁₃
dub-sar-re a-le he₂-em-ši-ak-e gal-le-eš he₂-i-i
ar₂-zu e₂-dub-ba-a-ka muš₃ nam-ba-an-tum₂-mu
sipad gu₂-tuku šul dumu {d}en-lil₂-la₂
{d}li-pi₂-it-eš₄-tar₂ za₃-mi₂